**TANTÁRGY:** magyar irodalom

**TANANYAG:** szövegértés: Élő Éva – Mária: Arany eső c. mese

**OSZTÁLY:** 3. b

**TANÍTÓ:** Farkas Katalin

1. **Szervezési feladatok:**

* asztalrend
* szükséges felszerelések előkészítése
* hetesek jelentése

1. **Motiváció:**
2. *Helyes ejtés: bővülő szószerkezetek olvasása*

**Volt**

**Volt egyszer**

**Volt egyszer egy meseszép**

**Volt egyszer egy meseszép város,**

**Volt egyszer egy meseszép város, cifra tornyos**

**Volt egyszer egy meseszép város, cifra tornyos márványpalotákkal,**

**Volt egyszer egy meseszép város, cifra tornyos márványpalotákkal, városszéli**

**Volt egyszer egy meseszép város, cifra tornyos márványpalotákkal, városszéli kis kunyhókkal**

**Volt egyszer egy meseszép város, cifra tornyos márványpalotákkal, városszéli kis kunyhókkal, ahogy az**

**Volt egyszer egy meseszép város, cifra tornyos márványpalotákkal, városszéli kis kunyhókkal, ahogy az ilyen városokban**

**Volt egyszer egy meseszép város, cifra tornyos márványpalotákkal, városszéli kis kunyhókkal, ahogy az ilyen városokban lenni szokott.**

**Eszköz:** interaktív tábla

**Tanulásszervezés:** frontális

**Szempont:** pontosság

**Ellenőrzés:** hibák javítása a szempont szerint.

1. *Ráhangolódás:*

*Tavaszi szél vizet áraszt c. dal meghallgatása.*

1. *Előzetes címértelmezés:*

- Mire utalhat a cím?

1. *Célkitűzés:*

- A mai órán egy mesével fogunk megismerkedni, melynek címe Arany eső.

- Figyeld meg, miért ezt a dalt választottam hozzá!

1. *Szöveg megismerése: -* Tanítói bemutatással.
2. *Spontán reakciók meghallgatása:*

- Miért ezt a dalt választottam?

- Mi tetszett a legjobban, a mesében?

- Mi az, ami kevésbé hagyott mély nyomot bennetek?

1. *Elsődleges megértés ellenőrzése: Igaz- Hamis állítások*

- Írd az állítások mögé a megfelelő betűt! I: igaz, H: hamis

* Egyik főszereplő Petykó. **(I)**
* A mese egy városban játszódik. **(H)**
* A szereplők között szerepel egy madárka is. **(I)**
* Aranymálinkó teljesítette Petykó kívánságát. **(I)**
* A főszereplő nem szerette Rozikát. **(H)**
* Rozika szintén madarászással foglalkozott. **(H)**
* Egy városszéli kertész felfogatta a legényt napszámba**.(I)**
* Évek múlva boldogan élt Rozika és Petykó**.(I)**

**Eszköz:** feladatlap

**Tanulásszervezés:** önálló

**Ellenőrzés:** frontálisan illetve a hamis állítások igazzá tétele.

1. *A szöveg feldolgozása csoportmunkában: 4 csoportban dolgoznak a gyerekek.*
2. **csoport**

**Kíváncsi kocka: -** A kocka minden oldalán egy kérdőszó található: *Ki? Kit? Hol? Milyen? Miért? Hogyan?*

- Alkossatok kérdéseket a kíváncsi kocka segítségével!

- Kérdezzetek a mese legfontosabb eseményeire!

**Eszköz:** kocka

**Tanulásszervezés:** csoportmunka

**Ellenőrzés:** kérdések meghallgatása és a válasz megadása az őket hallgató csoportnak.

1. **csoport**

**Összekevert szórend-kulcsszavak időrendbe állítása, mondatalkotás:**

- Állítsátok időrendbe a kulcsszavakat a szöveg alapján! Majd válasszatok ki kettőt és írjatok vele egy-egy mondatot!

* Boldogan éltek **(15)**
* Nekiindult a nagyvilágnak **(12)**
* Összetalálkozik Rozikával **(14)**
* Beáll napszámba **(13)**
* Zuhogott az eső **(7)**
* Gyűjtötték az aranyat **(10)**
* Élt egy legényke **(1)**
* Keseregve szidta az időt **(8)**
* Aranydarabok hullottak **(9)**
* Kiment madarászni **(2)**
* Fogott egy aranymálinkót **(5)**
* Eladta csempészeknek **(4)**
* Összefogdosta őket **(3)**
* Megszólalt a madárka **(6)**
* A város elsivatagosodott **(11)**

Mondatalkotás pl.: Petykó kiment az erdőbe madarászni.

A szerelmesek boldogan éltek, míg meg nem haltak.

**Tanulásszervezés:** csoportmunka

**Eszköz**: feladatlap

**Ellenőrzés:** válaszok megadása az őket hallgató csoportnak.

1. **csoport**

**Mesei kifejezések megkeresése a szövegből:**

- Keressetek a szövegből mesei kifejezéseket! (*meseszám, mesekezdés, mesebefejezés)*

Volt egyszer…

Meseszép város…

Emberi nyelven szólalt meg a madárka.

Teljesítem egy kívánságod.

Aranydarabok hulldogáltak az égből.

…Nekiindult a nagyvilágnak.

Boldogan éltek…

**Tanulásszervezés:** csoportmunka

**Eszköz:** feladatlap

**Ellenőrzés:** válaszok meghallgatása az őket hallgató csoportnak.

1. **csoport**

**Érzelmeket kifejező rajzokhoz, mondat keresése a szövegből:**

- Milyen érzelmet ábrázol a kép? Keressetek a képhez megfelelő mondatot a szövegből!

Hát uram fia, ahogy ezt kimondta, a jéggolyók helyett aranydarabok hulldogáltak az égből.

☺

Pár év múlva egy nagy kertészeti vásáron összetalálkozott Rozikával. Hamarosan egy pár lettek és boldogan éltek viruló kertjükben.

☹

Ne bánts engem, te legény! Ej, te jeges eső, inkább aranyakat hajigálhatnál nekem, mint ezeket a borsónyi jégdarabokat! Szomorú volt Petykó, mert hiába állt a kamrában zsákszám az aranymag, semmit nem ért neki, mert a csillagszemű Rozika elköltözött más vidékre. A város elsivatagosodott.

😐

Élelmes kereskedők méregdrágán, más vidékekről hoztak vizet meg ennivalót, így az arany esős város lakóinak minden aranya a kereskedőkhöz vándorolt.

**Tanulásszervezés:** csoportmunka

**Eszköz:** feladatlap, képek

**Ellenőrzés:** a kép felmutatása és a mondatok felolvasása.

1. *Szintetizálás: Fürt-ábra készítése*

**Tanulásszervezés:** frontális osztálymunka

**Eszköz:** Feladatlap, szókártyák, fürt-ábra

**Ellenőrzés:** frontálisan

1. **Szervezési feladatok:**

* asztalrend
* óra végi értékelés
* elköszönés